recursal/SuperWikiNEXT-32B huggingface dataset:
**ராஜா ஹபிபுர்ரஹ்மான் கான்** (*Raja Habib ur Rahman Khan*, 1913-1978) இந்தியாவின் பிரித்தானிய காலனித்துவ ஆட்சியின் போது இந்திய தேசியவாதியாக இருந்தார். மேலும் இந்திய தேசிய இராணுவத்தில் ஒரு அதிகாரியாகவும், நேதாஜி சுபாஷ் சந்திர போஸூக்கு முதன்மை செயலாளராகவும் இருந்தார். இரண்டாம் உலகப்போரின் முடிவில் பிரித்தானியரால் தில்லி செங்கோட்டையில் 1945 நவம்பர் 5 இல் துவங்கிய ஐ.என்.ஏ வின் மீதான விசாரணையில் ஜெனரல் ஷா நவாஸ் கான், கலோனல் பிரேம் குமார் சாகல், கலோனல் குர்பக்‌ஷ் சிங் தில்லான் ஆகியோருடன் இவரும் விசாரிக்கப்பட்டார்.

பிறப்பு
-------

ராஜா ஹபிபுர்ரஹ்மான் கான், ராஜா மன்சூர் அஹ்மத் கான் என்பவரின் மகனாக ஜம்மு காஷ்மீரில் பீம்பர் மாவட்டத்தில் உள்ள பஞ்சாரி கிராமத்தில் டிசம்பர் 22, 1913 அன்று பிறந்தார். அவர் பஞ்சாரியில் உள்ள பள்ளியில் தொடக்க கல்வியும், ஜம்முவில் உள்ள கல்லூரியில் பட்டமும் பெற்றார். பின்னர், வேல்ஸ் இளவரசர் ராயல் இந்திய ராணுவ கல்லூரியிலும் தொடர்ந்து, டேராடூனில் உள்ள இந்திய இராணுவ அகாடமியிலும் கல்வி பயின்றார்.

இராணுவ வாழ்க்கை
---------------

கான் 15 ஜூலை 1936 இல் சிறப்புப் பட்டியலில், இந்திய தரைப்படையில் இரண்டாவது லெப்டினன்ட் ஆக நியமிக்கப்பட்டார் மற்றும் வெலிங்டன் மேலும் டியூக் 2 வது பட்டாலியன் படைப்பிரிவில் 10 ஆகஸ்ட் 1936 இல் இணைக்கப்பட்டார். இந்திய இராணுவத்தின் 14 வது பஞ்சாப் படைப்பிரிவின் முதல் படைப்பிரிவுக்கு நியமிக்கப்பட்டார். டிசம்பர் 1937ல் முதல் நிலை லெப்டினென்ட்டாக பதவி உயர்வு பெற்றார். அவரது படைப்பிரிவு செப்டம்பர் 1940 ல் லாகூரிலிருந்து செகந்திராபாத்திற்கு மாற்றப்பட்டது.

மேற்கோள்கள்
-----------
**மணி ராம் பக்ரி** (*Mani Ram Bagri*) (1 ஜனவரி 1920 - 31 ஜனவரி 2012) ஒரு இந்திய நாடாளுமன்ற உறுப்பினரும் அரசியல் ஆர்வலரும் ஆவார். 1962 முதல் 1967 வரையிலும், பின்னர் மீண்டும் 1977 முதல் 1984 வரை என இவர் மூன்று முறை இந்திய நாடாளுமன்றத்தில் உறுப்பினராக பணியாற்றினார். டாக்டர் ராம் மனோகர் லோகியா மற்றும் ஜெயபிரகாஷ் நாராயண் போன்ற பாராளுமன்ற எதிர்க்கட்சி சோசலிசவாதிகளுடன் இவர் சேர்ந்து பணியாற்றினார்.

மக்களவையில் "உண்மையான" எதிர்க்கட்சித் தலைவராக இருந்த காலத்தில் வட இந்தியா முழுவதும் பரவலாக அறியப்பட்ட பக்ரி, இவரது காலத்தின் மிகச் சிறந்த சோசலிச தலைவர்களில் ஒருவராக பரவலாகக் கருதப்பட்டார். 1960 களில் தாஷ்கண்ட் பிரகடனத்திற்கு வழிவகுத்த உச்சிமாநாடு மற்றும் வார்சா உடன்பாடு சோசலிச குடியரசுகள் உட்பட சோவியத் ஒன்றியத்திற்கான நாட்டின் சர்வதேச விஜயங்களில் இவர் பங்களிப்பாளராக இருந்தார். சர்வதேச நாடாளுமன்ற மாநாட்டில் தனது தாய்மொழியான இந்தியில் உரையாற்றிய முதல் பேச்சாளர் என்பதும் குறிப்பிடத்தக்கது.

பணிகள்
------

மிகவும் ஏழ்மையான குடும்பத்தில் இருந்து வந்த பக்ரி, இந்திய சமூகத்தின் பின்தங்கிய பிரிவினருக்காக தனது வாழ்நாளின் பெரும்பகுதியை போராடினார். இவரது இந்த முறைகள் பொதுவாக காந்தியவாதி என்று விவரிக்கப்படுகின்றன. இளம் வயதிலேயே அரசியலில் இறங்கிய இவர், ஏழைகளின் உரிமைகளுக்காக தன் வாழ்நாள் முழுவதையும் அர்ப்பணித்தவர். இவர் ஒரு சிக்கனமான வாழ்க்கை முறையை வாழ்ந்தற்காகப் புகழ் பெற்றவர். மேலும் தனது ஊதியத்தில் பெரும் தொகையை தில்லியின் ஹிஸ்ஸாரைச் சுற்றியுள்ள ஏழைகளுக்கு நன்கொடையாக அளித்து வந்தார். ஜவகர்லால் நேரு, லால் பகதூர் சாஸ்திரி, மொரார்ஜி தேசாய் சரண் சிங், இந்திரா காந்தி, இராஜீவ் காந்தி, அடல் பிகாரி வாச்பாய் மற்றும் மன்மோகன் சிங் உட்பட இந்தியாவின் அடுத்தடுத்த பிரதமர்களால் பக்ரி மிகவும் மதிக்கப்பட்டார். காங்கிரசின் கொள்கைகளை அடிக்கடி எதிர்க்கும் சோசலிச சித்தாந்தத்தைப் பிரதிநிதித்துவப்படுத்திய போதிலும், ஜவகர்லால் நேரு, லால் பகதூர் சாஸ்திரி மற்றும் இந்திரா காந்தி ஆகியோருடன் பக்ரி ஆழ்ந்த தனிப்பட்ட பிணைப்பைப் பகிர்ந்து கொண்டார். இந்தியாவில் புதிய ஜனநாயகத்தை வடிவமைப்பதில் பக்ரி முக்கிய பங்கு வகித்தார், மேலும் மில்லியன் கணக்கான கிராமவாசிகள், ஏழைகள் மற்றும் தாழ்த்தப்பட்டவர்களுக்காக குரல் கொடுத்தார். வட இந்தியாவில் ஏழைகள் மற்றும் ஒடுக்கப்பட்டவர்களின் காரணத்திற்காக பல இயக்கங்களை வழிநடத்தினார். மேலும், சமூகத்தின் இந்த பலவீனமான பிரிவினருக்கு சுய நம்பிக்கையை வழங்குவதில் ஒரு பெரிய சக்தியாக கருதப்படுகிறார்.

சான்றுகள்
---------

1. ↑  "Biographical Sketch Of Sixth Lok Sabha(State Wise)". Parliamentofindia.nic.in. Archived from the original on 7 February 2006. பார்க்கப்பட்ட நாள் 2012-02-09.
2. ↑  "Biographical Sketch Of Third Lok Sabha(State Wise)". Parliamentofindia.nic.in. பார்க்கப்பட்ட நாள் 2012-02-09.
3. ↑  "tribuneindia... Regional Vignettes". Tribuneindia.com. பார்க்கப்பட்ட நாள் 2012-02-09.
4. ↑  "Haryana News Today". Haryana News Today. 2012-01-31. Archived from the original on 26 January 2013. பார்க்கப்பட்ட நாள் 2012-02-09.
5. ↑  "News – Veteran Socialist leader and parliamentarian Mani Ram Bagri, passed away today". The Radical Humanist. Archived from the original on 12 செப்டெம்பர் 2012. பார்க்கப்பட்ட நாள் 9 பெப்பிரவரி 2012.
6. ↑  From Jawaharlal Nehru to Mani Ram Bagri, India has never lacked for great communicators in its politics.

* 
* 
* 
* 
* 
* 

விக்கிமீடியா பொதுவகத்தில்,  
 ***Mani Ram Bagri***   
என்பதில் ஊடகங்கள் உள்ளன.
**இரணிக்குளம் சிறீ மகாதேவர் கோயில்** (*Iranikulam Sree Mahadeva Temple*) தென்னிந்தியாவின் கேரளாவின் திரிச்சூர் மாவட்டத்தில் உள்ள ஒரு சிறிய நகரமான மாளாவில் அமைந்துள்ளது. இக்கோயிலில் "தேக்கடத்தப்பன்", "வடக்கேடத்தப்பன்" என இரண்டு முக்கிய தெய்வங்கள் உள்ளன. இரண்டு தெய்வங்களும் சிவபெருமான் ஆவார். கோவிலில் காணப்பட்ட உடைந்த சிலை காற்றப்பட்டு புதிய சிலை உருவாக்கப்பட்டது. தெற்கு சன்னதி பொதுவாக சிவபெருமானின் இரு நிலை கருவறை சன்னதியாக கருதப்படுகிறது. வடக்கு சன்னதியின் பிரதான தெய்வங்கள் சிவன், பார்வதி மற்றும் சுப்பிரமணியன் ஆகியோர் ஒரே பலிபீடத்தில் கிழக்கு நோக்கிய கருவறையில் வசிக்கின்றனர். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. இக்கோயில் பண்டைய இரணிகுளம் கிராமத்தின் மையத்தில் அமைந்துள்ளது. கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.

பழமையான கிராமம்
---------------

பழமையான கிராமமான இரணிகுளம் கிராமம் கேரளாவில் உள்ள 64 பிராமணக் கிராமங்களில் ஒன்றாகும். இரணிகுளம் அதன் பண்பாடுக்கு பெயர் பெற்றது. சேரர்களின் ஆட்சி பலவீனமடைந்தபோது, கோவில் நிர்வாகமும் பலவீனமடைந்தது. ஆனால் அவர்களுக்கிடையே சண்டைகள் ஏற்பட்டபோது, ஆட்சியில் இல்லாதவர்கள் இரு குழுக்களாக மாறி, தனி சன்னதியில் சிவபெருமானை மற்றொரு தெய்வமாக்கினர்.

பாரம்பரிய பிராமணர்களின் வசிப்பிடமான 'வட புஷ்பகம்' என்று அழைக்கப்படும் 'செம்பரி மடத்தில்' இருந்து பழைய மரப்பெட்டியில் 500 ஆண்டுகள் பழமையான கலைத் தொகுப்பு சமீபத்தில் கண்டுபிடிக்கப்பட்டது. அவர்கள் பார்வதியின் பக்தர்களாகக் கருதப்படுகிறார்கள். இந்த கையெழுத்துப் பிரதி மலையாள சகாப்தம் 639 மிதுன மாதத்தில் கணக்கிடப்பட்டது (அதாவது, கிபி 1464).

இதனையும் பார்க்கவும்
--------------------

* 108 சிவ ஆலயங்கள்
* கேரளாவில் உள்ள இந்து கோவில்களின் பட்டியல்
* இரணிகுளம் கோவில் இணையத்தளம் பரணிடப்பட்டது 2020-02-01 at the வந்தவழி இயந்திரம்

கோவில் புகைப்படங்கள்
--------------------

* இரணிக்குளம்
* தெற்கு சன்னதியின் தோற்றம்தெற்கு சன்னதியின் தோற்றம்
* சிவராத்திரி விழாசிவராத்திரி விழா
* தெற்கு மற்றும் வடக்கு கோயில்தெற்கு மற்றும் வடக்கு கோயில்

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  "108 Siva Temples".
2. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website". 3 March 2018. Archived from the original on 18 ஏப்ரல் 2019. பார்க்கப்பட்ட நாள் 22 ஜூலை 2022. `{{cite web}}`: Check date values in: `|access-date=` and `|archive-date=` (help)
3. ↑  "108 Shivalaya Nama Stotram - 108 Shivalaya Nama Stothra – Temples In India Information". *templesinindiainfo.com*.
4. ↑  "HISTORY :: IRANIKULAM MAHADEVA KSHETHRAM :: IRANIKULAM TEMPLE :: SIVA TEMPLE, KERALA". *www.iranikkulamtemple.com*. Archived from the original on 2019-09-04. பார்க்கப்பட்ட நாள் 2022-07-22.
**இரண்டாவது உலகத் தமிழ் மாநாடு** என்பது தமிழ்நாட்டுத் தலைநகரான சென்னையில் 1968 ஆம் ஆண்டு சனவரி 3 - 10 வரை நடைபெற்ற பன்னாட்டு தமிழ் ஆராய்ச்சி மாநாடு ஆகும். இந்த மாநாட்டின் முதல் நாள் சென்னை கடற்கரையில் 9 தமிழ் அறிஞர்களின் சிலைகள் எடுக்கப்பெற்றன. அவர்கள் வருமாறு: திருவள்ளுவர், ஔவையார், கம்பர், ஜி. யு. போப், கால்டுவெல், பாரதியார், பாரதிதாசன், வ. உ. சி, வீரமாமுனிவர் ஆகியோர் ஆவர். இவர்களோடு தமிழ் இலக்கிய சிலப்பதிகாரத்தின் முக்கிய கதாபாத்திரமான கண்ணகியின் சிலையும் எடுக்கப்பட்டது.

மேற்கோள்கள்
-----------

1. ↑  "2வது உலகத் தமிழ் மாநாடு". பார்க்கப்பட்ட நாள் 22 செப்டம்பர் 2021. `{{cite web}}`: Check date values in: `|accessdate=` (help)
2. ↑  "2nd International conference seminar of Tamil Studies". *tamilnation.org*. பார்க்கப்பட்ட நாள் 22-09-2021. `{{cite web}}`: Check date values in: `|accessdate=` (help) (ஆங்கில மொழியில்)
3. ↑  மு. கருணாநிதி. "136: உலகத் தமிழ் மாநாடு" (Google Drive). *நெஞ்சுக்கு நீதி முதல் பாகம்*. திருமகள் நிலையம். பக். 723-726. இணையக் கணினி நூலக மையம்:20404301. .

வெளி இணைப்புகள்
---------------

2வது உலகத் தமிழ் மாநாட்டில் அண்ணாவின் தயங்காதே தமிழா எனும் உரை
Ferris wheel in தேம்சு ஆற்றின் தெற்குக்கரை, London Borough of Lambethவார்ப்புரு:SHORTDESC:Ferris wheel in தேம்சு ஆற்றின் தெற்குக்கரை, London Borough of Lambeth
**இலண்டனின் கண்** (*London Eye*) என்பது இங்கிலாந்து இலண்டனில் உள்ள தேம்சு நதிக்கரையில் அமைக்கப்பட்டுள்ள ஒரு பெரும் இராட்டினம் (சக்கரம்) ஆகும். இதன் முழு அமைப்பும் 135 மீட்டர்கள் உயரமும், சக்கரத்தின் விட்டம் 120 மீட்டர்களும் ஆகும். இது ஐரோப்பாவில் மிக உயரமான இராட்டினம்.

இது ஐரோப்பாவிலேயே மிக பிரபலமான சுற்றுலா மையம். ஆண்டுதோறும் 3.5 மில்லியன் பேர் வருகை புரிகிறார்கள். 1 ஜனவரி 1, 2005 முதல் வருடா வருடம் 10 நிமிட வாணவேடிக்கைக் காட்சிகள் லண்டன் புத்தாண்டு கொண்டாட்டங்களின் மையப் புள்ளியாக உள்ளது. டேவிட் மார்க்ஸ் மற்றும் ஜூலியா பார்ஃபீல்ட் தம்பதியர் கட்டடக்கலை திறமையால் வடிவமைக்கப்பட்டது. இத்தம்பதியர் கட்டிடம் கட்ட முடியாமல் மிகவும் கடினப்பட்டனர். இறுதியில் பிரித்தானிய ஏர்வேஸ் நிதியுதவி செய்தனர். சக்கரம் கட்ட ஒன்றரை ஆண்டு காலம் ஆனது. சக்கர கட்டுமானத்திற்கு 1700 டன் எஃகு பயன்படுத்தி உருவானது. மேலும் 3000 டன் கான்கிரீட் அடித்தளங்களுடன் பலமாக அமைத்துள்ளார்கள். ஒரு பெட்டியில் 25 பயணிகள் வரை செல்லலாம். >>>>>> இளவரசி டயானா இறப்பு இயற்கை கார் விபத்து இல்லை , இணையதள தாக்குதல் ஆகும் , பகிரப்பட்ட மனநிலை 1 உணவு விடுதிக்கு செல்ல வேண்டும் , 2 சந்தேக மனநிலை என்னை யரோ பிடித்து வைக்க போராக , இதனால் மனநிலை கட்டுபாட்டை இழந்து அதி வேகமாக கார் ஓட்டி விபத்துக்கு உள்ளானார்கள் , இளவரசி இறப்பும் இயற்கை மரணம் இல்லை சிங்கப்பூர் , சீனா இந்த செயலை செய்தது .

மேற்கோள்கள்
-----------

1. ↑  Reece, Damian (6 May 2001). "London Eye is turning at a loss". *The Daily Telegraph*. .
2. 1 2  "Structurae London Eye Millennium Wheel". *web page*. Nicolas Janberg ICS. 2011. பார்க்கப்பட்ட நாள் 5 December 2011.
3. ↑  "The London Eye". UK Attractions.com. 31 December 1999. Archived from the original on 16 ஜனவரி 2010. பார்க்கப்பட்ட நாள் 7 January 2010. `{{cite web}}`: Check date values in: `|archive-date=` (help)
4. ↑  "About the London Eye". பார்க்கப்பட்ட நாள் January 2013. `{{cite web}}`: Check date values in: `|accessdate=` (help)
***லீலாவதி சுலோசனா*** 1936 ஆம் ஆண்டு வெளியான ஒரு இந்திய தமிழ்த் திரைப்படமாகும். பி. வி. ராவ் இயக்கத்தில் உருவான இத்திரைப்படத்தில் சி. எஸ். ஜெயராமன், பி. எஸ். கோவிந்தன், பி. எஸ். சிவபாக்கியம், டி. எம். சாரதாம்பாள் ஆகியோர் பிரதான பாத்திரங்களில் நடித்தனர்.

திரைக்கதை
---------

இளவரசிகளான இரு சகோதரிகள் ஒரே இளவரசனை விரும்புகின்றனர். இளவரசனை அடைவதற்காக அக்காள் கொலை, கடத்தல் உட்பட பல சூழ்ச்சிகள் செய்கிறாள். எனினும் அவை ஒன்றும் பலிக்கவில்லை. ஈற்றில் அவள் தற்கொலை செய்து கொள்ளவே, இளையவள் இளவரசனை திருமணம் செய்ய முடிகிறது.

நடிகர்கள்
---------

சி. எஸ். ஜெயராமன்  

பி. எஸ். கோவிந்தன்  

பி. எஸ். சிவபாக்கியம்  

டி. எம். சாரதாம்பாள்  

எஸ். எஸ். ராஜகோபாலன்  

நாகர்கோவில் கே. மகாதேவன்  

இசக்கி  

சி. கே. செல்வாம்பாள்  

கே. ஆர். லட்சுமி  

டி. பி. மனோஜி ராவ்  

டி. எம். பங்கஜம்  

எம். எஸ். சுந்தரம்  

சி. டி. ஜானகி

தயாரிப்பு விபரம்
----------------

தமிழ் நாடக உலகின் தந்தையர் இருவரில் ஒருவரான பம்மல் சம்பந்த முதலியார் (மற்றவர் சங்கரதாஸ் சுவாமிகள்) 1895 ஆம் ஆண்டு எழுதிய நாடகம் இந்த லீலாவதி சுலோச்சனா. இதற்கு இரு சகோதரிகள் என இன்னொரு பெயரும் உண்டு.

இந்த நாடகத்தை ஸ்ரீநிவாச ஐயங்கார் என்பவர் ஆங்கிலத்தில் ஒரு நூலாக வெளியிட்டார். அந்த நூல் இப்போதும் லண்டனிலுள்ள பிரித்தானிய அருங்காட்சியகத்தில் (British Museum) உள்ள தமிழ்ப் பிரிவில் பார்வைக்கு வைக்கப்பட்டுள்ளது.

இந்த நாடகம் இந்தியாவிலும் பர்மாவிலும் நூற்றுக்கணக்கான தடவைகள் மேடையேறியுள்ளது.

சேலம் ஏஞ்சல் ஃபிலிம்ஸ் இந்த நாடகத்தை திரைப்படமாக்கியது. அக்காலத்தில் சென்னையில் படப்பிடிப்பு வசதிகள் இல்லாத காரணத்தால் கல்கத்தாவிலிருந்த நியூ தியேட்டர்ஸ் கலையகத்தில் படமாக்கப்பட்டது.

பாடல்கள்
--------

இத்திரைப்படத்தில் அக்காலவழக்கப்படி மிக அதிகமான பாடல்கள் இடம் பெற்றிருந்தன. எல்லாமாக 45 பாடல்கள் இடம் பெற்றதாக பாட்டுப் புத்தகத்தில் குறிப்பிடப்பட்டுள்ளது. சி. எஸ். ஜெயராமன், பி. எஸ். சிவபாக்கியம், சி. டி. ஜானகி ஆகியோர் பாடியிருந்தனர்.

மேற்கோள்கள்
-----------

1. ↑  கை, ராண்டார் (19 நவம்பர் 2011). "Leelavathi Sulochana 1936". *தி இந்து*. பார்க்கப்பட்ட நாள் 20 October 2016.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Osphronemidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கௌராமி மீன்** (*Gourami*) இவை நன்னீர் மீன்களில் பேர்சிஃபார்மீசு என்ற வகையைச் சார்ந்த மீன் இனம் ஆகும். இவற்றின் பூர்வீகம் ஆசியாப் பகுதி நாடுகளான இந்தியா, பாக்கித்தான், மற்றும் மலாய் தீவுக்கூட்டம் துவங்கி வட-கிழக்கில் அமைந்துள்ள கொரியா வரைப் பரவியுள்ளது.

*கௌராமி* என்ற இந்த பெயர் சாவகம் மொழியிலிருந்து எடுக்கப்பட்டதாகும். தாவர உண்ணி மீன் வகையான இவை பெரிய வகை மீன்களுடன் வளர்க்கப்படுகின்றன. இவற்றில் இராட்சத கௌராமி, தடிப்பு உதடுடைய கௌராமி, குள்ளக் கௌராமி, [[முத்தமிடும் கௌராமி, முத்துக் கௌராமி, சொர்க்க மீன் எனப் பல வகைகள் உள்ளன. இதன் மேல் துடுப்பு நீட்டிக்கப்பட்டவையாக உள்ளது. இவற்றில் காணப்படும் மீன்களின் குஞ்சுகள் எப்போதும் பெற்றோரின் கவனிப்பிலேயே இருப்பதைக் காணமுடிகிறது. இவை சியாம் சண்டை மீன் போன்று குமிழி கூடு கட்டுகின்றன. இவை 15 பேரினத்துடன் 4 கிளை இனமாகப் பிரிக்கப்பட்டு 133 இனங்கள் பிரித்தறியப்பட்டு வகைப்படுத்தப்பட்டுள்ளது.

படத்தொகுப்பு
------------

* ஆண் பெண் குள்ளக் கௌராமி மீன்களில் உடல் வேறுபாட்டின் தோற்றம்ஆண் பெண் குள்ளக் கௌராமி மீன்களில் உடல் வேறுபாட்டின் தோற்றம்
* சிகப்பு கௌராமிசிகப்பு கௌராமி
* சொர்க்க மீன்சொர்க்க மீன்
* இராட்சத கௌராமிஇராட்சத கௌராமி
* மூன்று புள்ளி கௌராமி மூன்று புள்ளி கௌராமி

மேற்கோள்கள்
-----------

1. ↑  Froese, Rainer, and Daniel Pauly, eds. (2014). "Osphronemidae" in FishBase. February 2014 version.
**ஏகாம்பரேஸ்வரர் கோயில்** என்பது சென்னை பாரிமுனையில் (ஜார்ஜ டவுன்), உள்ள சிவன் கோவிலாகும்.

இருப்பிடம்
----------

இக்கோயில் சௌகார்பேட்டை தங்கசாலை என்ற மிண்ட் சாலையில் அமைந்துள்ளது. சென்னை சென்ட்ரலிலிருந்தும் பாரிமுனையிலிருந்தும் நடந்து செல்லும் தூரத்தில் அமைந்துள்ளது. இதனைச் சுற்றி இரண்டு சமண ஆலயங்களும் கந்தசாமி கோயிலும் உள்ளன.

வரலாறு
------

ஏகாம்பரேஸ்வரர் கோயில் 1680 களில் பிரித்தானிய கிழக்கிந்திய கம்பெனியின் *துபாஷ்* பணியாளரான *அலங்கநாத* பிள்ளை அவர்களால் கட்டப்பட்டது. இந்த கோயில் மெட்ராஸ் நகரத்தின் 1710 வரைபடத்தில் "அல்லிங்கள் பகோடா" என்று குறிக்கப்பட்டுள்ளது.

கோயில் அமைப்பு
--------------

இக்கோவிலில் மூலவராக ஏகாம்பரநாதரும், அம்மனாக காமாட்சியும் உள்ளனர். இங்குள்ள மூலவர் சுயம்பு மூர்த்தியாக உள்ளார். இந்தத் தலம் நவகிரக பரிகாரத்தலமாகவும் திருமணத் தடை நீக்கும் தலமாகவும் நம்பப்படுகிறது. காமிகம் ஆகமப்படி உள்ளக் கோவிலின் தலவிருட்சமாக மாமரம் உள்ளது. திரிதள விமானமும் ஏழு நிலை இராஜகோபுரமும் கொண்டுள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.

விழாக்கள்
---------

இக்கோயிலில் ஐப்பசி மாதம் பூர நட்சத்திர தினத்தன்று நிகழும் திருக்கல்யாண விழா விமர்சையாகக் கொண்டாடப்படுகிறது.

மேற்கோள்கள்
-----------

1. 1 2  Srinivasachari, C. S. (1939). *History of the city of Madras written for the Tercentenary Celebration Committee*. Madras: P. Varadachary & Co..
2. ↑  Srinivasachari, Development of the Settlement, pp 24-25
3. 1 2  "அருளும் ஐப்பசி பூரத் திருக்கல்யாணம்... சென்னை ஏகாம்பரேஸ்வரர் கோயிலில் கோலாகல ஏற்பாடு!". விகடன்.. பார்த்த நாள்: 6 November 2019.
4. ↑  "அருள்மிகு ஏகாம்பரேஸ்வரர் கோயில்". தினமலர்.. பார்த்த நாள்: 6 November 2019.
ஒரு மரபு சார்ந்த கூரை அமைப்பு
மழை, வெய்யில் முதலியவற்றிலிருந்தும், விலங்குகள், பறவைகள், வெளி மனிதர்கள் ஆகியோரின் ஊடுருவல்களிலிருந்தும் கட்டிடத்தின் உட் பகுதிகளைப் பாதுகாப்பதற்காகக் கட்டிடத்தின் மேற்பகுதியை மூடி அமைக்கப்படும் கட்டிடக் கூறே **கூரை** எனப்படுகின்றது. கூரைகள் இன்று பல வடிவங்களிலும் பல்வேறு கட்டிடப் பொருள்களைப் பயன்படுத்தி அமைக்கப்படுகின்றன. மழை மற்றும் பனிமழைகள் பெய்யும் இடங்களில் கட்டப்படும் மரபு சார்ந்த கட்டிடங்கள் பெரும்பாலும் சரிவான கூரை அமைப்புக்களைக் கொண்டுள்ளன. இது கூரையில் விழும் மழை நீர் மற்றும் பனிக்கட்டிகள் முதலானவை இலகுவில் வழிந்தோடுவதற்கு இலகுவானது.

கூரையின் வகைகள்
---------------

வண்டலூர் பூங்காவின் கூரையொன்று
கூரையின் வடிவம், பயன்படுத்தப்படும் கட்டிடப் பொருட்கள், அமைப்புத் தொழினுட்பம் என்பவற்றின் அடிப்படையில் பல்வேறு வகைகளாகப் பிரிக்கப்படலாம்.

1. தட்டையான கூரைகள் (flat roofs)
2. சாய்வான கூரைகள் (pitch roofs)
3. கூடாரங்கள் (tents)
4. குவிமாடக் கூரைகள் (domes)
5. வளை கூரைகள் (vaults)
6. Shells
7. தொங்கல் அமைப்புக் கூரைகள் (suspension structures)
8. Geodesic Domes

என ஏராளமான கூரை வகைகள் இன்று பயன்பாட்டில் உள்ளன. இவற்றுட் சில பல்லாயிரம் ஆண்டுகளாகவே பயன்பாட்டில் உள்ளவை. சில வகைகள் நவீன தொழில் நுட்ப வளர்ச்சியின் விளைவுகள். சிலவகையான கட்டிடங்களில் கூரை, சுவர் ஆகியவற்றுக்கு இடையே வேறுகாடு காண முடிவதில்லை. எடுத்துக்காட்டாக, சில வகைக் கூடாரங்கள், இக்லூ போன்றவற்றில் கூரைகளே நிலம் வரை நீள்வதனால் சுவர் என்று தனியாக அடையாளம் காணப்படக்கூடிய எதுவும் கிடையாது.

கூரைக் கான கட்டிடப்பொருள்கள்
----------------------------

ஜோர்ண் அட்சன் என்னும் கட்டிடக்கலைஞரால் வடிவமைக்கப்பட்ட *சிட்னி ஒப்பேரா மண்டபம்*. இதன் முன் தகைக்கப்பட்ட காங்கிறீற்றுக் கூரை உலகப் புகழ் பெற்றது.
கூரைக்கான கட்டிடப் பொருட்களை அமைப்புச் சட்டகங்களுக்கான கட்டிடப் பொருட்கள், அவற்றின் மேல் மூடுவதற்குப் பயன்படும் பொருட்கள் என வகைப்படுத்த முடியும். மிகவும் அடிப்படையான புற்கள், இலை குழைகள், மண், கற்பலகைகள் என்பன தொடக்கம் காங்கிறீற்று, உருக்குத் தகடுகள், அலுமீனியம், ஈயம் வரையான பல்வேறு வகையான பொருட்கள் கூரையின் வெளிப்புற மூடல்களாகப் பயன்படுத்தப்படுகின்றன. அமைப்புச் சட்டகங்களில், காட்டுத்தடிகள் மற்றும் மரங்கள், செம்மைப் படுத்தப்பட்ட மரம், உருக்கு, அலுமீனியம் போன்ற பொருட்களைக் காண முடியும். சிலவகைக் கூரை அமைப்புக்கள் அமைப்புச் சட்டகம், மூடல் எனத் தனித்தனியாக அமையாமல் இரண்டும் ஒன்றாகவே அமைகின்றன. எடுத்துக்காட்டாக, குவிமாடங்கள், வளை கூரைகள்(Vaults), shells முதலியவற்றில் அமைப்புக் கூறும், மூடற் கூறும் ஒன்றே.

மேற்கோள்கள்
-----------

1. ↑  Harris, Cyril M. (editor). *Dictionary of Architecture and Construction, Third Edition*, New York, McGraw Hill, 2000, p. 775
2. ↑  "Roof". *etymonline.com*. Online Etymology Library.
3. ↑  "Roofing Materials to Protect You From the Elements". *HuffPost* (in அமெரிக்க ஆங்கிலம்). 12 January 2016. பார்க்கப்பட்ட நாள் 2018-11-07.
**சக் பெரி** [18 அக்டோபர் 1926 - 18 மார்ச் 2017] ஒரு அமெரிக்க பாடகரும் பாடலாசிரியரும் இசையமைப்பாளரும் ஆவார். இவர் 'ஊசல் சுற்றாட்டு இசையின் தந்தை' என்று சிறப்பிக்கப்படுகிறார். *மேபிலீன்* (1955), *ரோல் ஓவர் பீத்தோவன்* (1956), *ராக் அண்டு ரோல் மியூசிக்* (1957), *ஜானி பி. குட்* (1958) உள்ளிட்ட சிறந்த பாடல்களைத் தந்துள்ளார். அவரது கித்தார் தனியிசைகளும் மேடை சாகசங்களும் பெரும் தாக்கத்தை ஏற்படுத்தின. இவரது இசை ஆக்கங்களுக்காக 1986ஆம் ஆண்டு *ராக் அண்டு ரோல் ஹால் ஆவ் ஃபேமில்* இவரது பெயர் ஏற்றுக்கொள்ளப்பட்டது.

ஆரம்பகால வாழ்க்கை
-----------------

அமெரிக்காவின் மிசூரி மாநிலத்திலுள்ள செயின்ட் லூயியில் வாழ்ந்த ஹென்றி வில்லியம் பெரி (தந்தை) மார்த்தா பெல் தம்பதியருக்குக் கடைசியாகப் பிறந்தார் சக் பெரி. சக்கின் தந்தை ஒரு ஒப்பந்தகராகவும் தாய் பள்ளி முதல்வராகவும் இருந்தனர். பள்ளியில் இருந்த காலத்தில் ஆயுதமேந்தியத் திருட்டிற்காக சீர்திருத்தப் பள்ளிக்குச் சென்றார். 1948ல் தெமெட்டா சக்ஸை மணந்தார்; சக்-தெமெட்டா தம்பதியருக்கு டார்லின் பெரி என்ற மகள் 1950ல் பிறந்தார். சிலகாலம் தொழிற்சாலைப் பணிகளையும் சிலகாலம் ஒப்பனை செய்யும் தொழிலையும் சக் செய்து வந்தார். 1950களின் தொடக்கத்தில் உள்ளூர் குழுக்களுடன் இணைந்து பாடி வந்தார். டீ போன் வாக்கரின் கித்தார் வாசிப்பும் சாகசங்களும் அவரைக் கவர்ந்தன. அவரது நண்பரான இரா ஹாரிசிடம் கித்தார் இசையைக் கற்றுத் தேர்ந்தார்.

மேற்கோள்கள்
-----------

1. ↑  "Glosbe dictionary". பார்க்கப்பட்ட நாள் 09 June 2021. `{{cite web}}`: Check date values in: `|access-date=` (help)
2. ↑  Campbell, M. (ed.) (2008). *Popular Music in America: And the Beat Goes On*. 3rd ed. Cengage Learning. pp. 168–169.
3. ↑  "rockhall.com -- CHUCK BERRY". பார்க்கப்பட்ட நாள் 20 June 2021.
4. ↑  Gates Jr, Henry Louis; Higginbotham, Evelyn Books (2004). *African American Lives*. OUP. p. 71
5. ↑  Early, Gerald Lynn (1998). *Ain't but a Place*. Missouri History Museum. p. 161
**இராபருடோ செனிட்டு** (*Roberto Zenit*) மெச்சிக்கோ நாட்டைச் சேர்ந்த ஓர் இயற்பியல் விஞ்ஞானியாவார். கலிபோர்நியா தொழில்நுட்பக் கழகத்தில் இயந்திரப்பொறியியலில் முனைவர் பட்டம் பெற்றுள்ளார். தற்போது இவர் ஐக்கிய அமெரிக்காவின் உரோடு தீவு மாகாணத்திலுள்ள பிரவுன் பல்கலைக்கழக பொறியியல் பள்ளியில் பணிபுரிந்து வருகிறார். முன்னதாக செனிட்டு மெச்சிகோவின் தேசிய தன்னாட்சிப் பல்கலைக்கழகத்தில் 19 ஆண்டுகளாகப் பணியாற்றினார். அமெரிக்க இயற்பியல் சங்கத்தின் தேர்ந்தெடுக்கப்பட்ட சக உறுப்பினராக உள்ளார். திரவ இயக்கவியல் துறையில் நிபுணத்துவம் கொண்டவராக செயல்படுகின்றார்.

பேராசிரியர் இராபர்டோ செனிட்டு திரவ இயக்கவியல் ஆண்டு மதிப்பாய்வு பதிப்பகத்தின் ஆசிரியர் குழுவில் இணைந்துள்ளார். வரலாறு மற்றும் அடித்தளங்கள் உட்பட திரவ இயக்கவியல் துறையில் திரவங்களின் பல்வேறு விதமான இயற்பியல் அம்சங்களிலும் குறிப்பிடத்தக்க முன்னேற்றங்களை உள்ளடக்குவதே இவ்வெளியீட்டின் நோக்கமாகும்.

மேற்கோள்கள்
-----------

1. ↑  Sagaityte, Cate Ryan,Emilija (2020-04-02). "Brown researchers combat COVID-19 in the lab, clinic". *Brown Daily Herald* (in அமெரிக்க ஆங்கிலம்). பார்க்கப்பட்ட நாள் 2021-02-16.`{{cite web}}`: CS1 maint: multiple names: authors list (link)
2. ↑  Guzman, Alissa (2019-11-04). "The Fascinating Physics of Jackson Pollock's "Drip" Paintings". *Hyperallergic* (in அமெரிக்க ஆங்கிலம்). பார்க்கப்பட்ட நாள் 2021-02-16.
3. ↑  "Fellows". aps.org. பார்க்கப்பட்ட நாள் April 22, 2017.
4. ↑  "Roberto Zenit". unam.mx. Archived from the original on ஏப்ரல் 24, 2017. பார்க்கப்பட்ட நாள் April 22, 2017. `{{cite web}}`: Check date values in: `|archive-date=` (help); Unknown parameter `|=` ignored (help)
எத்திராஜுலு வஜ்ஜரவேலு எனப்படும் **எ .வ .வேலு** (*E. V. Velu*, பிறப்பு: மார்ச் 15, 1951) ஓர் தமிழக அரசியல்வாதி மற்றும் தமிழக உணவுத் துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திருவண்ணாமலையில் அருணை மருத்துவக்கல்லூரி மற்றும் பொறியியல் கல்லூரியை நடத்தி வருகிறார்.

பிறப்பு
=======

திருவண்ணாமலை மாவட்டம், தண்டராம்பட்டு வட்டத்திலுள்ள சே. கூடலூர் கிராமத்தில், 1951-ம் ஆண்டு, மார்ச் 15-ம் தேதி எத்திராஜுலு என்பவருக்கு பிறந்த வஜ்ஜரவேலு  
எனப்படும் எ.வ.வேலு, வரலாறு பாடத்தில் முதுகலை பட்டம் பெற்றவர். இவர் பலிஜா நாயுடு சமூகத்தைச் சேர்ந்தவர்.

ஆரம்ப காலம்
-----------

எம்.ஜி.ஆரின் தீவிர ரசிகராக இருந்தவர். முதலில் பம்பு செட் பழுது பார்க்கும் பணிகளில் ஈடுபட்டு வந்தார். இந்த சூழலில் தான் தண்டராம்பட்டு தாலுக்காவில் பிரபலமாக இருந்த தாமோதரன் பேருந்து நிறுவனத்தில் சேர்கிறார். அங்கு அவருக்கு கிடைத்தது நடத்துநர் வேலை. கூத்துக்கலையில் நாட்டமுடைய இவர் அரசியலுடன் திரைப்பட விநியோகத்திலும் ஈடுபட்டு **திலகம்** போன்ற ஓரிரு படங்களில் நடிக்கவும் செய்தார்.

அரசியல்
-------

அதிமுக தொடக்க காலம் முதல் அந்தக் கட்சியில் இருந்த எ.வ.வேலு, தண்டராம்பட்டு ஒன்றிய துணை அமைப்பாளர் ஆகிறார். 1984-ம் ஆண்டு நடைபெற்ற சட்டமன்றத் தேர்தலில், தண்டராம்பட்டு சட்டமன்றத் தொகுதியில் அதிமுக சார்பில் போட்டியிட்டு வெற்றி பெற்றார். எம்ஜிஆர் மறைவுக்குப் பின் ஜானகி அணியில் இருந்தவர் பின்பு நடிகர் பாக்யராஜ் எம்.ஜி.ஆர் மக்கள் முன்னேற்றக் கழகம் என்ற கட்சி ஆரம்பித்தபோது, அதன் கொள்கைபரப்புச் செயலாளராகப் பதவிவகித்தார். 
 1995 ஆம் ஆண்டு சமயத்தில் திமுக-வில் இணைந்தார். தண்டராம்பட்டு தொகுதியில் 2001 , 2006 ஆம் ஆண்டு நடைபெற்ற தேர்தல்களில் போட்டியிட்டு வென்றார். பின்னர் திருவண்ணாமலை தொகுதிக்கு மாறி 2011, 2016, 2021 தேர்தல்களில் தொடர்ந்து போட்டியிட்டு வென்றார். 
 கருணாநிதி தலைமையிலான 2006-2011-ம் ஆண்டு வரையிலான திமுக ஆட்சியில் உணவுத்துறை அமைச்சராக இருந்தவர், 2021 ஆம் ஆண்டு சட்டமன்றத்திற்கு தேர்ந்தெடுக்கப்பட்டதை அடுத்து 2021 மே 7 அன்று தமிழக பொதுப் பணிகள் (பொதுப்பணிகள் (கட்டடங்கள் மற்றும் நெடுஞ்சாலைத் துறை மற்றும் சிறு துறைமுகங்கள், கரும்புப் பயிர் மேம்பாடு மற்றும் தரிசு நில மேம்பாடு) அமைச்சசராக பதவியேற்றார்.

மேற்கோள்கள்
-----------

1. ↑  "எ .வ .வேலு". www.tn.gov.in
2. 1 2 3  (Minister EV Velu | சினிமா ஆசை கண்டக்டர் Jayalalithaa -வை தவிக்க வைத்த கதை! | DMK | Mr Minister)
3. 1 2 3  கண்டக்டர் டூ மினிஸ்டர்... யார் இந்த எ.வ.வேலு? திமுகவின் மாஸ்டர் மைண்ட் தலைவரானது எப்படி?
4. ↑  திமுக வேட்பாளர் சுயவிவரம்
5. ↑  "களைகட்டும் தேர்தல் பந்தயம்!". *தினமலர் நாளிதழ் (மே 01, 2021)*.
6. 1 2  பேருந்து நடத்துநர் முதல் பொதுப்பணித்துறை அமைச்சர் வரை..!' - எ.வ.வேலுவின் அரசியல் பயணம்...
7. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6

வெளி இணைப்புகள்
---------------

* தமிழக அரசு இணையம்
**புதிய கற்காலம்** என்பது, மனிதரின் தொழில்நுட்ப வளர்ச்சியின் ஒரு காலகட்டத்தைக் குறிக்கும். இக் காலகட்டமே கற்காலத்தின் இறுதிப் பகுதியாகும். இது, இடைக்கற்காலத்தை (Epipalaeolithic) அடுத்து, வேளாண்மைத் தொழில்நுட்பத்தின் எழுச்சியுடன் உருவானது. வேளாண்மைப் புரட்சியை உருவாக்கிய இக்காலம், செப்புக் காலம், வெண்கலக் காலம், இரும்புக் காலம் ஆகிய காலப்பகுதிகளில் நிகழ்ந்த உலோகக் கருவிகளின் பயன்பாட்டின் அறிமுகத்துடன் முடிவடைந்தது.

அணிகள், கோடரிகள், உளிகள், மெருகூட்டும் கருவிகள் என்பன அடங்கிய புதிய கற்காலப் பொருட்கள்
Skara Brae இசுக்கொட்லாந்து. வீட்டுத் தளபாடங்கள் முதலியன பயன்படுத்தப்பட்டதற்கான சான்றுகள்.
புதிய கற்காலம், பல்வேறு புவியியற் பகுதிகளில் வேறுபட்ட காலங்களில் நிலவியது. கி.மு 8500 இல் வளமான பிறை பிரதேசத்தில் இது காணப்பட்டது. இது, இப் பகுதியில் நிலவிய இடைக்கற்கால, நாத்தூபியன் (*Natufian*) பண்பாட்டிலிருந்து வளர்ச்சியடைந்தது. நாத்தூபியன் பண்பாட்டுக்குரிய மக்களே காட்டுத் தானியங்களை முதலில் உணவுக்காகப் பயன்படுத்தினர். இதுவே பின்னர் முறையான வேளாண்மையாக வளர்ச்சியடைந்தது. இதனால் நாத்தூபியன் பண்பாட்டு மக்களை முந்திய புதிய கற்காலப் (*proto-Neolithic*) பண்பாட்டினர் (கி.மு. 11,000-8500) எனலாம். நாத்தூபியர்கள் காட்டுத் தானியங்களில் தங்கியிருக்கத் தொடங்கியபோது, உடலுழைப்புக் குறைவான வாழ்க்கை முறை ஏற்பட்டது. உறைபனிக் காலத்தோடு தொடர்புடைய காலநிலை மாற்றம், அவர்களின் வேளாண்மை விருத்திக்குத் தூண்டியது. கி.மு. 8500 - 8000 அளவில், லெவண்ட்டில் உருவாகிய வேளாண்மைச் சமுதாயம், அனதோலியா, வட ஆபிரிக்கா, வட மெசொப்பொத்தேமியா ஆகிய இடங்களுக்கும் பரவியது.

புதிய கற்காலத் தொடக்கத்தில், வேளாண்மை பயிர்கள், காட்டுத் தானியங்களாயினும், நாட்டி வளர்க்கப்பட்டவை ஆயினும், குறைந்த அளவு வகையினவாகவே இருந்தன. இவை சில வகைக் கோதுமை, தினை, சாமை போன்ற தானியங்களை உள்ளடக்கியிருந்தன. கால்நடை வளர்ப்பிலும், செம்மறிகளும், ஆடுகளும் மட்டுமே வளர்க்கப்பட்டன. கி.மு. 7000 அளவில், இவற்றுடன், மாடுகளும், பன்றிகளும் சேர்க்கப்பட்டன. இக்காலத்திலேயே நிலையான அல்லது பருவ காலங்கள் சார்ந்த குடியிருப்புக்களும், மட்பாண்டங்களின் பயன்பாடும் தோன்றின. புதிய கற்காலப் பண்பாடு நிலவிய எல்லா இடங்களிலும், இதற்குரிய சிறப்பியல்புகள் ஒரே ஒழுங்கிலேயே தோன்றியதாகக் கூற முடியாது. அண்மைக் கிழக்குப் பகுதிகளின் வேளாண்மைச் சமூகங்களில், மட்பாண்டங்கள் பயன்படுத்தப்படவில்லை. பிரித்தானியாவில், புதிய கற்கால முற்பகுதியில், எந்த அளவுக்குப் பயிர் செய்தார்கள் என்றோ, நிலையான குடியிருப்புக்களுடன் கூடிய சமுதாயங்கள் இருந்தனவென்றோ நிச்சயமாகக் கூறமுடியாதுள்ளது. ஆபிரிக்கா, இந்தியா, தென்கிழக்கு ஆசியா போன்ற உலகின் ஏனைய பகுதிகளில், உள்ளூர் நிலைமைகளையொட்டியும், ஐரோப்பியப் பண்பாடுகளுடனோ அல்லது தென்மேற்கு ஆசியப் பண்பாடுகளுடனோ சம்பந்தப்படாமலும் புதிய கற்காலப் பண்பாடுகள் நிலவின. பண்டைய ஜப்பானியச் சமூகங்களில் மட்பாண்டப் பயன்பாடு இடைக் கற்காலத்திலேயே காணப்படுகின்றது.

இவற்றையும் பார்க்கவும்
----------------------

* கற்காலம்
* பெருங்கற்காலம்
* இடைக் கற்காலம்
* மட்பாண்டத்திற்கு முந்தைய புதிய கற்காலம்
* மட்பாண்டத்திற்கு முந்தைய புதிய கற்காலம் (அ)
* மட்பாண்டத்திற்கு முந்தைய புதிய கற்காலம் (ஆ)
* மட்பாண்ட புதிய கற்காலம்
* தமிழகத்தில் புதிய கற்காலம்
**வங்காள தொண்டர் படை** (Bengal Volunteers) என்பது இந்தியாவின் பிரித்தானிய ஆட்சிக்கு எதிரான ஒரு மறைமுகப் புரட்சிகர குழுவாகும். இக்குழு 1928 இல் துவங்கியதிலிருந்து இந்தியா சுதந்திரம் பெறும் வரை செயல்பட்டது .

ஆரம்பம்
-------

இந்திய தேசிய காங்கிரசின் 1928 கொல்கத்தா அமர்வின் போது சுபாஷ் சந்திரபோஸ் தன்னார்வலர்களின் குழுவை ஏற்பாடு செய்தார். இந்த குழு வங்காள தொண்டர் படை என்று பெயரிடப்பட்டது. மேலும், மேஜர் சத்ய குப்தா தலைமையில் இருந்தது. சுபாஷ் சந்திரபோஸ் தானே பொது அதிகாரியாக இருந்தார். காங்கிரசின் கொல்கத்தா அமர்வு முடிந்ததும், வங்காள தொண்டர் படையினர் தங்கள் நடவடிக்கைகளைத் தொடர்ந்தனர். விரைவில், இது ஒரு செயலில் புரட்சிகர சங்கமாக மாற்றப்பட்டது.

செயல்பாடுகளும் குறிப்பிடத்தக்க உறுப்பினர்களும்
----------------------------------------------

வங்காள தொண்டர் படை 1930 களின் முற்பகுதியில் 'ஆபரேஷன் ஃப்ரீடம்' என்பதை தொடங்க முடிவு செய்தனர். முதன்மையாக வங்காளத்தின் வெவ்வேறு சிறைகளில் காவல் துறையினரின் அடக்குமுறைக்கு எதிர்ப்பு தெரிவித்தனர்.

ஆகத்து 1930 இல், டாக்காவில் உள்ள மருத்துவ பள்ளி மருத்துவமனையில் சேர்ந்திருந்த காவல்துறை தலைமை இயக்குநர் லோமான் என்பவரைக் கொல்ல புரட்சிகர குழு திட்டமிட்டது. ஆகத்து 29, 1930 அன்று, மருத்துவப் பள்ளியின் மாணவராக இருந்த பெனாய் பாசு, ஒரு பாரம்பரிய வங்காள உடையில் சாதாரணமாக உடையணிந்து, பாதுகாப்பை மீறி, நெருங்கிய இடத்தில் துப்பாக்கிச் சூடு நடத்தினார். லோமன் உடனடியாக இறந்தார். காவல் கண்காணிபாளர் ஹோட்சன் படுகாயமடைந்தார். பின்னர் பெனாய் பாசு டாக்காவிலிருந்து கொல்கத்தாவுக்கு தப்பிக்க முடிந்தது.

சிறைகளில் உள்ள கைதிகளை மிருகத்தனமாக நடத்துவதற்கு சிறைச்சாலைத் தலைமை இயக்குநர் லெப்டினன்ட் கேர் என்.எஸ் சிம்ப்சன் அடுத்த இலக்கானார். கொல்கத்தாவில் உள்ள டல்ஹெளசி சதுக்கத்தில் உள்ள செயலக கட்டிடம் - எழுத்தாளர்கள் கட்டிடம் மீது தாக்குதல் நடத்துவதன் மூலம் அவரைக் கொல்ல மட்டுமல்லாமல், பிரித்தானிய அதிகாரப்பூர்வ வட்டாரங்களைத் தாக்கவும் புரட்சியாளர்கள் முடிவு செய்தனர்.

திசம்பர் 8, 1930 அன்று, பெனாய் பாசு, தினேஷ் குப்தா மற்றும் பாதல் குப்தா ஆகியோர் ஐரோப்பிய உடையில் உடையணிந்து எழுத்தாளர்கள் கட்டிடத்திற்குள் நுழைந்து சிம்ப்சனை சுட்டுக் கொன்றனர்.</ref>சுபாஷ் சந்திர போஸை சிறையில் தாக்கிய பிரித்தானிய ஐஜியை சுட்டுக்கொன்ற மூன்று இந்தியர்களின் தியாக வரலாறு</ref>

பிரித்தானிய காவலர்கள் துப்பாக்கிச் சூடு நடத்தத் தொடங்கினர். மூன்று இளம் புரட்சியாளர்களுக்கும் காவல்துறையினருக்கும் இடையில் ஒரு சிறிய துப்பாக்கிச் சண்டை நடந்தது. திவினம், பிரெண்டிஸ், நெல்சன் உள்ளிட்ட சில அதிகாரிகள் துப்பாக்கிச் சூட்டின் போது காயமடைந்தனர்.

விரைவில் காவலர்கள் இவர்களை சூழ்ந்தனர். இருப்பினும், மூவரும் தாங்கள் கைது செய்யப்படுவதை விரும்பவில்லை. பாதல் பொட்டாசியம் சயனைடை எடுத்துக் கொண்டார். அதே நேரத்தில் பெனாய் மற்றும் தினேஷ் தங்களது சொந்த துப்பாக்கியால் சுட்டுக் கொண்டனர். பாதல் சம்பவ இடத்திலேயே இறந்தார். பெனாய் மருத்துவமனைக்கு கொண்டு செல்லப்பட்டார். அங்கு அவர் திசம்பர் 13, 1930 அன்று இறந்தார். ஆபத்தான காயத்திலிருந்து தினேஷ் உயிர் தப்பினார். அவர் குற்றம் சாட்டப்பட்டு விசாரணையின் முடிவில் எதிர்ப்பு நடவடிக்கைகள் மற்றும் கொலைக்காக தூக்கிலிடப்பட்டார்.

இவர்களைத் தவிர, 1930 களில் இந்திய சுதந்திரம் வரை வங்காள தொண்டர்களின் உறுப்பினர்கள் தீவிரமாக இருந்தனர், பிரித்தானிய இராச்சிய ஆட்சியிலிருந்து இந்தியாவை விடுவிப்பதற்கான காரணத்திற்காக தங்களை அர்ப்பணித்தனர்.

குறிப்புகள்
-----------

1. ↑
**இராம ஜென்ம பூமி சமசரக் குழு**, இந்திய உச்சநீதிமன்றம் 8 மார்ச் 2019 அன்று ராம ஜென்ம பூமி குறித்த பிணக்குகளை நீதிமன்றத்திற்கு வெளியே வைத்து சமரசம் செய்வதற்கு வசதியாக, மூன்று பேர் கொண்ட சமரசக் குழுவை 8 மார்ச் 2019 அன்று நியமித்துள்ளது. இச்சமரசக் குழுவின் தலைவராக முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா இருப்பர். இக்குழுவின் உறுப்பினர்களாக வாழும் கலை அமைப்பின் நிறுவனர் ஸ்ரீ ஸ்ரீ ரவிசங்கர் மற்றும் சென்னை உயர்நீதிமன்ற மூத்த வழக்கறிஞர் சிறீராம் பஞ்சு ஆகியோர் இருப்பர்.

இச்சமரசக் குழு தனது சமரச நடவடிக்கைகளை பைசாபாத் மாவட்டத் தலைமையிடமான பைசாபாத் நகரத்தின் ஒரு இடத்தில் மேற்கொள்ள வேண்டும். சமரசம் தொடர்பான விடயங்களை எவ்வித ஊடகங்களும் வெளியிட நீதிமன்றம் தடைவித்துள்ளது. ராம ஜென்ம பூமி குறித்தான சமரசப் பேச்சு வார்த்தைகள் அறைக்குள் வைத்து பேசித் தீர்க்க வேண்டும். சமரசக் குழு எட்டு வாரங்களுக்குள் தங்கள் பரிந்துரைகளை அறிக்கையாக உச்சநீதிமன்றத்திற்கு சமப்ப்பிக்க வேண்டும்.

இராம ஜென்ம பூமி - பாபர் மசூதி குறித்த தீர்ப்புகள்
-------------------------------------------------

### அலகாபாத் உயர்நீதிமன்ற தீர்ப்பு

ராம ஜென்ம பூமி – பாபர் மசூதி இடம் தொடர்பான பிணக்குகள் குறித்து 30 செப்டம்பர் 2010 இல் அலகாபாத் உயர் நீதிமன்றம் தீர்ப்பு வழங்கியது. சர்ச்சைக்குரிய 2.77 ஏக்கர் நிலத்தை மூன்று பகுதிகளாக பிரித்து, தற்போது குழந்தை பால ராமர் சிலை நிறுவப்பட்ட இடம் ஒரு பகுதியாகவும், சன்னி வக்ஃப்போர்டு அமைப்புக்கு மூன்றில் ஒரு பகுதி நிலத்தையும், **நிர்மோகி அக்காரா** அமைப்புக்கு மீதி உள்ள நிலத்தையும் வழங்கி அலகாபாத் உயர் நீதிமன்றம் தீர்ப்பளித்தது.

### உச்ச நீதிமன்ற தீர்ப்பு

27 ஜனவரி 2013-இல் இந்திய உச்ச நீதிமன்றம், சர்ச்சைக்குரிய பகுதிகளை ஏற்கனவே உள்ளது உள்ளபடி (status quo) மாநில அரசு நிர்வாகிக்க வேண்டும் என தீர்ப்பளித்தது. சர்ச்சைக்குரிய ராம ஜென்ம பூமி மற்றும் பாபர் மசூதி குறித்த அலகாபாத் உயர் நீதிமன்ற தீர்ப்பை எதிர்த்து பல வழக்குகள் நிலுவை உள்ளதால், உச்ச நீதிமன்றம் தனது இறுதித் தீர்ப்பைத் தள்ளி வைத்துள்ளது.. இந்நிலையில் 8 மார்ச் 2019 அன்று ராம ஜென்ம பூமி பிணக்குகள் குறித்து சமரசம் செய்து வைக்கும் முயற்சியில், உச்சநீதிமன்றம் முன்னாள் நீதியரசர் பக்கீர் முகமது இப்ராகிம் கலிபுல்லா தலைமையில் ஸ்ரீ ஸ்ரீ ரவிசங்கர் மற்றும் சிறீராம் பஞ்சு ஆகிய உறுப்பினர்கள் கொண்ட சமரசக் குழுவை நியமித்துள்ளது.

இதனையும் காண்க
--------------

* ராம ஜென்ம பூமி
* பாபர் மசூதி

மேற்கோள்கள்
-----------

1. ↑  SC sends Ayodhya dispute for mediation in camera
2. ↑  mediation for Ayodhya dispute
3. ↑  அயோத்தி வழக்கில் நியமிக்கப்பட்ட மத்தியஸ்தர்கள்
4. ↑   பரணிடப்பட்டது 2010-10-02 at the வந்தவழி இயந்திரம் நக்கீரன் இதழ்
5. ↑  "Disputed Ayodhya site to be divided into 3 parts- TIMESNOW.tv – Latest Breaking News, Big News Stories, News Videos". Timesnow.Tv. Archived from the original on 11 மார்ச் 2012. பார்க்கப்பட்ட நாள் 6 March 2012. `{{cite web}}`: Check date values in: `|archive-date=` (help)
6. ↑  "SC reiterates status quo on Ayodhya's Ram Janmabhoomi-Babri Masjid site". பார்க்கப்பட்ட நாள் 10 Oct 2013.

வெளி இணைப்புகள்
---------------

* Babri Masjid dispute: Muslim leaders welcome the SC mediation order but with conditions
சாலைகளின் வழி அறிந்து செல்வதற்கு உதவும் *தகவல் அடையாளப் பலகை*.
வானூர்தி நிலையம் ஒன்றில், வானூர்திகள் புறப்படும் , வந்துசேரும் தகவல்களைக் காட்டும் ஒரு எண்ணிமத் தகவல் அடையாளப் பலகை..
**தகவல் அடையாளம்** என்பது, பயனாளர்களுக்குத் தகவல்களை வழங்குவதற்கான அறிவிப்புப் பலகைகள் எனலாம். இது, ஒரு உண்மை, அல்லது ஒரு நிலைமை அல்லது ஒரு பண்பின் இருப்பை அறிவுறுத்துகின்றது. தகவல் அடையாளங்கள் பல்வேறு நோக்கங்களுக்காகப் பயன்படுவதுடன், பல்வேறுபட்ட வகைகளாகவும் அமைகின்றன. சாலைப் போக்குவரத்தின் போது, எரிபொருள், உணவு, தங்குமிடம், தகவல் பெறும் இடம், மருத்துவமனை போன்றவை இருக்குமிடங்களை ஓட்டுனருக்கு அறிவுறுத்தும் வண்ணம் அமைக்கப்படிருக்கும் போக்குவரத்து அடையாளங்களும் தகவல் அடையாளங்களே. இது தவிர, பெரிய அங்காடித் தொகுதிகள், மருத்துவமனைகள், பொது அலுவலகங்கள், போக்குவரத்து நிலையங்கள், பொதுப் பூங்காக்கள் போன்ற மக்கள் கூடும் இடங்களிலும் தகவல் அடையாளங்கள் பயன்படுகின்றன. தகவல் அடையாளங்கள் பல்வேறு பொருட்களால் ஆனவையாகவும், பலவகையான தொழில்நுட்பங்களைப் பயன்படுத்துவனவாகவும் உள்ளன. தகவல்களைக் கொடுப்பதற்காக இவற்றில் எழுத்துக்களை அல்லது வரையக் குறியீடுகளைப் பயன்படுத்துகின்றனர்.

முன்னர் மரப் பலகைகள், உலோகத் தகடுகள் போன்றவற்றில் எழுத்துக்களையோ படங்களையோ மையினால் வரைந்து தகவல் அடையாளங்களாகப் பயன்படுத்தினர். காலப்போக்கில் புதுப் புது நுட்பங்கள் உள்வாங்கப்பட்டு அடையாளங்கள் வடிவமைக்கப்பட்டன. தற்காலத்தில் மின்னணுத் தகவல் அடையாளங்கள் பரவலாகப் பயன்பாட்டில் உள்ளன.

குறிப்புக்கள்
-------------

1. ↑  Definition for Sign in The Free Dictionary.
2. ↑  Use of Electronic Passenger Information Signage in Transit பக். 10-18.

இவற்றையும் பார்க்கவும்
----------------------

* போக்குவரத்து அடையாளம்
* எண்ணிம அடையாளம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Spinifex|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**இராவணன் மீசை** (*Spinifex littoreus*) என்பது பொவேசி குடும்பத்தைச் சேர்ந்த ஒரு மூலிகைத் தாவர இனமாகும். இந்த இனம் *ஸ்பினிஃபெக்ஸ் லாங்கிஃபோலியஸைப் போன்றது.*  இது ஆசியா மற்றும் ஆஸ்திரேலியாவின் வெப்பமண்டல மற்றும் துணை வெப்பமண்டல பகுதிகளை பூர்வீகமாக கொண்டது.

இவை கடற்கரைகளில் கொத்துக்கொத்தாக வளரக்கூடியன என்றாலும் இதன் கிளைகள் தரையிலேயே மீசைபோல படரக்கூடியன. இதனாலேயே இது இராவணன் மீசை என்ற பெயரைப் பெற்றிருக்கும் எனப்படுகிறது. இது தரையில் படர்ந்து காணப்படுவதால் மணல் அரிப்பைப் தடுக்கும் தன்மைக் கொண்டது.

இராவணன் மீசை ஒரு புல்வகைத் தாவரமாகும். இதன் விதைகள் கூர்மையான முனைகளோடு பந்துபோன்று காணப்படும். காற்றடிக்கும்போது தரையில் உருண்டு வேறு இடங்களுக்குச் சென்று பரவும் தன்மைக் கொண்டது.

காணப்படும் இடங்கள்
------------------

இந்த இனம் வங்காளதேசம், கம்போடியா, சீனா, இந்தியா, யப்பான், மலேசியா, மாலைத்தீவுகள், இந்தோனேசியா, மியான்மர், பப்புவா நியூ கினி, பிலிப்பீன்சு, இலங்கை, தைவான் தாய்லாந்து வியட்நாம் ஆத்திரேலியாஆகிய நாடுகளை பூர்வீகமாகக் கொண்டது.

மேற்கோள்கள்
-----------

1. 1 2  "*Spinifex littoreus*". *Plants of the World Online* (in ஆங்கிலம்). அரச கழக தாவரவியல் பூங்கா, கியூ. பார்க்கப்பட்ட நாள் 2 October 2021.
2. ↑  '**Spinifex littoreus'** at the Encyclopedia of Life
3. ↑  Study, Australian Biological Resources (2002) (in en). *Flora of Australia*. Csiro Publishing. பக். 123. பன்னாட்டுத் தரப்புத்தக எண்:978-0-643-06803-2. .
4. 1 2  "இயற்கையின் பேழையிலிருந்து! - 14: ராவணன் மீசையை பார்த்திருக்கிறீர்களா?". 2023-12-16. `{{cite magazine}}`: Cite magazine requires `|magazine=` (help)
**சையது அல்டாப் புகாரி** (*Syed Altaf Bukhari*) என்பவர் சம்மு காசுமீர் மாநிலத்தின் அமீரா கடல் சட்டமன்ற தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார். இவர் சம்மு காசுமீர் மக்கள் சனநாயக கட்சியின் உறுப்பினர் ஆவார். சம்மு காசுமீரின் முன்னாள் நிதி அமைச்சர் பணிநீக்கம் செய்யப்பட்டபோது பொதுப்பணித் துறை அமைச்சராக இருந்த இவர் இடைக்கால நிதி அமைச்சராகவும் பணியாற்றினார்.

கட்சி விரோத நடவடிக்கைகளில் ஈடுபட்ட்தாக குற்றம் சாட்டப்பட்ட பின்னர், இவர் அக்கட்சியை விட்டு விலகினார். தற்போது இவர் சம்மு காசுமீர் மக்களின் சனநாயகக் கட்சியில் உறுப்பினராக இல்லை. அவரது நெருங்கிய உறவினரும் மற்றொரு மக்கள் சனநாயகக் கட்சியின் மூத்த தலைவருமான முகமது திலாவர் மிர் முன்னாள் அமைச்சர்கள் அக்கீம் யாசின் மற்றும் குலாம் அசன் மிர் ஆகியோருடன் சையது அல்டாப் புகாரி தலைமையில் இப்பகுதியில் மற்றொரு அரசியல் கட்சியைத் தொடங்க பல சந்திப்புகளை நடத்தி முயற்சித்தார் .

மேற்கோள்கள்
-----------

1. ↑  ADR. "Syed Mohammad Altaf Bukhari(JKPDP):Constituency- Amirakadal(Srinagar) - Affidavit Information of Candidate:".
2. ↑   Hindustan Times. Former J-K minister Altaf Bukhari expelled from PDP for ‘anti-party activity’ Retrieved 21 January 2019
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Apus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வீட்டு உழவாரன்** ( house swift, உயிரியல் பெயர்; *Apus nipalensis*) என்பது அபோடிடே குடும்பத்தைச் சேர்ந்த ஒரு உழவாரன் இனம் ஆகும். இது யப்பான், நேபாளம், தென்கிழக்கு ஆசியாவில் காணப்படுகிறது. இது பறக்கும்போது அவற்றின் மூளையின் அரைக்கோளங்களை மாறி மாறி நிறுத்துவதன் மூலம் நீண்ட தூரம் பறக்கும் திறன் கொண்டது. 2012 மேயில், பிரித்தானிய கொலம்பியாவின் லாட்னரில் இதன் ஒரு மாதிரி கண்டுபிடிக்கப்பட்டது, இது வட அமெரிக்காவில் அப்போதுதான் முதலில் அறியப்பட்டது. (2012 பிரித்தானிய கொலம்பியா பதிவு "ஏற்றுக்கொள்ளப்படவில்லை; இது தொடர்புடைய அரிய பறவைக் குழுவின் தோற்றம் நிச்சயமற்றது" - இது ஒரு கொள்கலன் முனையத்தில் கண்டுபிடிக்கப்பட்ட இறந்த பறவை ஆகும்).

இது முன்னர் நாட்டு உழவாரனின் கிளையினமாகக் கருதப்பட்டது.

மேற்கோள்கள்
-----------

1. ↑  BirdLife International (2016). "*Apus nipalensis*". *IUCN Red List of Threatened Species* **2016**: e.T22686861A93129265. doi:10.2305/IUCN.UK.2016-3.RLTS.T22686861A93129265.en.. பார்த்த நாள்: 12 November 2021.
2. ↑  "Tiny house swift flies for months across the Pacific Ocean | CBC News".

வெளி இணைப்புகள்
---------------

* BirdLife Species Factsheet
* பறவை ஆராய்ச்சி - வீட்டு உழவாரன்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q31713
* விக்கியினங்கள்: Apus nipalensis
* ADW: Apus\_nipalensis
* Avibase: 2A241F0C119F0276
* BioLib: 136343
* BirdLife: 22686861
* BOLD: 114678
* ஈபேர்டு: houswi1
* GBIF: 5228679
* iNaturalist: 6633
* IRMNG: 10214504
* ITIS: 555015
* IUCN: 22686861
* என்.சி.பி.ஐ: 46492
* Xeno-canto: Apus-nipalensis

 |
**இரிங்கியுச்சோன் வாசும்** (*Ringyuichon Vashum*) இந்தியாவில் மணிப்பூர் மாநிலத்தில் உக்ருல் மாவட்டத்தில் குறுங்கடன்களுக்காக உதவி வரும் இந்திய ஆர்வலர் ஆவார். மகளிர் சுய உதவிக்குழுக்களை உருவாக்க இவர் ஏற்பாடு செய்கிறார். 2017ஆம் ஆண்டில் இவர் செய்த பணிக்காக இவருக்கு நாரி சக்தி விருது வழங்கப்பட்டது.

வாழ்க்கை
--------

இரிங்கியுச்சோன் மணிப்பூர் மாநிலத்தை தளமாகக் கொண்ட நிலையான அபிவிருத்தி அமைப்பிற்கான பங்கேற்பு நடவடிக்கையின் தலைவராக உள்ளார். இந்த அமைப்பு 1997இல் உருவாக்கப்பட்டது. மேலும், மக்களின் பங்கேற்பு நடவடிக்கைக்கு ஆதரவளிக்க முயல்கிறது. 2007இல், மணிப்பூரின் வடக்கே உக்ருல் மாவட்டத்தில் உள்ள மலைகளில் வசிக்கும் பெண்களை மேம்படுத்துவதற்காக இவர் பணியாற்றத் தொடங்கினார், இது தங்குல் நாகர்களின் சொந்த இடமாகும்.

பணிகள்
------

இவர், வடகிழக்கு பிராந்திய சமூக வள மேலாண்மை திட்டத்தின் ஒரு பகுதியாக உக்ருல் மாவட்ட மகளிர் குறுங்கடன் நிறுவனத்தின் (யு.டி.டபிள்யூ.ஐ.எம்) இயக்குநரானார். இவரது அமைப்பு உக்ருல் மாவட்டத்தில் யு.டி.டபிள்யூ.ஐ.எம் கீழ் உருவாக்கப்பட்ட சுய உதவிக்குழுக்களில் பெண்களுக்கு குறுங்கடன்களை வழங்குகிறது. வளரும் கஞ்சா மற்றும் அபினி வளப்பிலிருந்து விலகிச் செல்ல பெண்களை ஊக்குவிப்பதற்கும், இயற்கை வேளாண்மையில் ஈடுபடுவதற்கும், கோழிகளை வளர்ப்பதற்கும் இவர் இந்த உதவியைப் பயன்படுத்தினார். பிற வணிக வாய்ப்புகளில் பூத்தையல், உணவு பதப்படுத்தல், கைத்தறி நெசவு ஆகியவையும் அடங்கும்.

விருது
------

2017 அனைத்துலக பெண்கள் நாள் அன்று புது தில்லியில் குடியரசுத் தலைவர் இல்லத்தில் இவருக்கு நாரி சக்தி விருது வழங்கப்பட்டது. இவருடன் சேர்த்து அங்கீகரிக்கப்பட்ட 27 பெண்களில் இவரும் ஒருவர். மேலும், ஐந்து அமைப்புகளும் கௌரவிக்கப்பட்டன. "13,000 க்கும் மேற்பட்ட பெண்கள் சுய உதவிக் குழுக்களை அதிகாரம் செய்வதற்காக" பணியாற்றியதற்காக இவருக்கு இவ்விருது வழங்கப்பட்டது. விருது பெற்ற மற்றொரு வெற்றியாளர் ரீமா சாத்தேவை மணிப்பூர் மற்றும் அதன் தனிமைப்படுத்தப்பட்ட கிராமங்களில் நிலைத்தன்மை என்ற கருத்து எவ்வாறு வேரூன்றிக் கொண்டிருக்கிறது என்பதைப் பார்க்க ஊக்குவித்தார்.

மேற்கோள்கள்
-----------

1. ↑  "About Us". *Participatory Action For Sustainable Development Organisation (PASDO)* (in அமெரிக்க ஆங்கிலம்). பார்க்கப்பட்ட நாள் 2021-02-22.
2. 1 2 3  Sathe, Reema (2019-06-05). "How A Remote District In Manipur Is Taking Sustainability Beyond Lip Service". *Forbes India* (in ஆங்கிலம்). பார்க்கப்பட்ட நாள் 2021-02-22.
3. 1 2  "Nari Shakti Puraskar citation". *Ministry of Women and Child Development*. 8 March 2017. பார்க்கப்பட்ட நாள் 21 February 2021.`{{cite web}}`: CS1 maint: url-status (link)
4. ↑  "Five Ngo's, 27 Women given Nari Shakti Award". *Civil Society*. 8 March 2017. Archived from the original on 26 செப்டம்பர் 2021. பார்க்கப்பட்ட நாள் 21 February 2021. `{{cite web}}`: Check date values in: `|archive-date=` (help)
**ஜார்ஜ் எட்வர்டு தாப்சன்** (*George Edward Dobson*) அரச கழக உறுப்பினர், எப் எல் எஸ், விலங்கியல் கழக உறுப்பினர் (செப்டம்பர் 4, 1848 எட்ஜொர்த்சுடவுண், கவுண்டி லாங்போர்டு, அயர்லாந்து - 26 நவம்பர் 1895) என்பார் அயர்லாந்தினைச் சார்ந்த விலங்கியல், புகைப்பட கலைஞர் மற்றும் இராணுவ மருத்துவர். இவர் வெளவால் குறித்துச் சிறப்பு ஆர்வம் காட்டினார். பல புதிய வெளவால் சிற்றினங்களை விவரித்தார். சில இனங்களுக்கு இவருடைய பெயரிடப்பட்டுள்ளன.

சுயசரிதை
--------

தாப்சன், பார்க் தாப்சனின் மூத்த மகன்  ஆவார். இவர் ராயல் பள்ளி என்னிஸ்கில்லனிலும் பின்னர் டப்ளினின் டிரினிட்டி கல்லூரியிலும் கல்வி பயின்றார். இவர் இளங்கலை பட்டத்தினை 1866லும், மருத்துவத்தில் முது நிலை மருந்து, இளநிலை அறுவை சிகிச்சை பட்டத்தினை 1867லும் பெற்றார். பின்னர் முதுகலைப் பட்டத்தினை 1875ல் பெற்றார்.

1867ஆம் ஆண்டு இந்தியாவில் பணியாற்றிய பின்னர் ராணுவ அறுவை சிகிச்சை நிபுணராக ஆனார் மற்றும் அறுவை சிகிச்சை மேஜர் பதவிக்கு உயர்ந்தார். 1868ஆம் ஆண்டில் அந்தமான் தீவுகளுக்குப் பயணம் செய்தார், வூட்-மேசனுடன் இந்திய அருங்காட்சியகத்திற்கான விலங்கியல் மாதிரிகளைச் சேகரித்தார். மே 1872இல் இவர் அந்தமானியப் பழங்குடிகளின் இனவியல் மற்றும் புகைப்பட ஆய்வுகளை மேற்கொண்டார்.

1878ஆம் ஆண்டில், இவர் நெட்லியில் உள்ள ராயல் விக்டோரியா அருங்காட்சியகத்தின் கண்காணிப்பாளராக ஆனார்.

சாதனைகள்
--------

தாப்சன் சிறிய பாலூட்டிகள், குறிப்பாக வெளவால்கள் (கைராப்பிடிரா) மற்றும் இன்செக்டிவோரா ஆகியவற்றில் நிபுணராக இருந்தார். அரசக் கழகம் (தேர்ந்தெடுக்கப்பட்ட 1883), இலண்டனின் லின்னேயன் சமூகம், இலண்டன் விலங்கியல் சங்கம் ஆகியவற்றில் உறுப்பினராக இருந்தார். இவர் பிலடெல்பியாவின் இயற்கை அறிவியல் கழகம் மற்றும் வாஷிங்டனின் உயிரியல் சங்கத்தின் உறுப்பினராக இருந்தார்.

படைப்புகள்
----------

* *பிரித்தானிய அருங்காட்சியகத்தின் சேகரிப்பில் சிரோப்டெராவின் பட்டியல்* (1878)
* *ஆசிய சிரோப்டெராவின் மோனோகிராஃப்* (1876)
* *இன்செக்டிவோராவின் மோனோகிராஃப், முறையான மற்றும் உடற்கூறியல்* (மூன்று பாகங்கள், ஜான் வான் வூர்ஸ்ட், லண்ட்ரெஸ், 1882-1890.

இதைத் தவிரக் கூடுதலாக, பிரித்தானிக்கா கலைக்களஞ்சியம் ஒன்பதாவது பதிப்பிற்கும் தாப்சன் பங்களித்தார். இவர் காட்டேறி வெளவால்கள், வோல் மற்றும் மூஞ்சூறு பற்றிய எழுதியுள்ளார்.

மேற்கோள்கள்
-----------

1. ↑  Proceedings of the Royal Society. Volume 59. p 15. Royal Society. 1896
2. ↑  "Obituary". *British Medical Journal* **2** (1822): 1392. 30 November 1895.
3. ↑  Valentine Ball (1872). "Notes on the collection of birds made in the Andaman Islands by Asst. Surgeon G. E. Dobson during the months April and May, 1868.". *J. Asiat. Soc. Beng.* **41** (2): 273-290. .
4. ↑  Dobson, G. E. (1875). "On the Andamans and Andamanese". *The Journal of the Anthropological Institute of Great Britain and Ireland* **4**: 457–467. doi:10.2307/2840987. பன்னாட்டுத் தர தொடர் எண்:0959-5295. .
5. ↑  Hugh Chisholm: *The Encyclopædia Britannica: a dictionary of arts, sciences, literature and general information (1910-1922*) p. VIII
6. ↑  New York Times Obituary: George Edward Dobson dead. 26 November 1895

வெளி இணைப்புகள்
---------------

* Wikisource logo ஜார்ஜ் எட்வர்டு தாப்சன் எழுதிய அல்லது இவரைப்பற்றிய ஆக்கங்கள் விக்கிமூலத்தில்:</img>
* க்ரோனோ-சுயசரிதை ஓவியங்கள் டாப்சன், ஜார்ஜ் எட்வர்ட் (அயர்லாந்து 1848-1895)